રાજકોટ.તા.5 : અમેરિકામાં મધ્યસત્ર ચૂંટણીને કારણે સોનું અને ચાંદી સાંકડી રેન્જમાં અથડાઇ ગયા છે. રિપબ્લિકન કે ડેમોક્રેટિક કઇ પાર્ટી જીતશે તેની અટકળો તેજ બની છે. ચૂંટણીનાં પરિણામો મોટો પ્રભાવ અમેરિકી રાજકારણ કે અર્થતંત્ર ઉપર પાડવાના નથી છતાં ઇંતેજારી વધી છે. ન્યૂ યોર્કમાં 1232 ડૉલરની સપાટીએ સોનું રાનિંગ હતું. બજારમાં વેઇટ ઍન્ડ વોચની સ્થિતિ છે. છ નવેમ્બરે ચિત્ર સ્પષ્ટ થઇ જશે. અૉપિનિયન પોલનું માનીએ તો ડેમોક્રેટીક પાર્ટી વિજેતા થઇને હાઇસમાં પ્રતિનિધિત્વ કરે તેવી શક્યતા છે.